**Прадмет: беларуская мова**

**Клас: 4 “А”**

**Настаўнік: Чарняўская Лілія Генадзьеўна**

**г. Наваполацк, 2019**

**Тэма: Знакі прыпынку ў сказах з аднароднымі членамі. Замацаванне**

**М э т а:**

арганізаваць дзейнасць вучняў па падагульненні і замацаванні ведаў па тэме “Аднародныя члены сказа”, у выніку чаго вучні будуць ведаць:

* пастаноўку знакаў прыпынку пры аднародных членах сказа, у сказах з абагульняльнымі словамі пры аднародных членах сказа; правільна вымаўляць, захоўваючы інтанацыю пералічэння, карыстацца сказамі з аднароднымі членамі ў вусным маўленні і пры пісьме.
* садзейнічаць развіццю вуснага і пісьмовага маўлення вучняў.
* ствараць умовы для станоўчай псіхалагічнай атмасферы, у тым ліку даверу і супрацоўніцтва.

**Абсталяванне:** карткі – пытанні для групавой работы, карткі – заданні для індывідуальнай работы па дапаможнікам “Беларуская мова, 4 клас”-тэматычны трэнажор, А.Г.Казлова,( Мінск “Аверсэв”, 2008 г.) і “Беларуская мова,4 клас” – тэматычны кантроль, Л.Ф.Леўкіна( Мінск “Аверсэв”, 2012 г.)

Ход урока:
**1. Арганізацыйна­матывацыйны этап**
Псіхаэмацыянальны настрой класа.
- Старажытныя грэкі казалі: “Добры настрой – гэта палова перамогі”. Таму ўсміхніцеся адзін аднаму, прывітайце ўсмешкай настаўніка, а я прывітаю ўсіх вас і жадаю кожнаму атрымаць сваю ўласную перамогу на нашым уроку.

**2. Праверка дамашняга задання(пр.100, стар.63, 3-5 сказы).**

Пакуль настаўнік тлумачыць заданне вучню, які будзе працаваць каля дошкі, дзеці абменьваюцца сшыткамі і вусна ацэньваюць дамашнюю работу свайго суседа. Потым на вееры лічбаў паказваюць адзнаку, абгрунтоўваюць яе і даюць парады. Звяртаецца ўвага на правільнае напісанне літар, акуратнаць выкананага задання.

Вучань,які працуе каля дошкі(уставіць прапушчаныя літары, знайсці аднародныя члены сказа, паставіць да іх пытанні).

 Не ч..ваць (у,ў) лесе птушак,

Летні гом..н сціх і шум.

М..тылько.. няма і мушак –

Луг ахута.. мілы сум.

Астатнія вучні выконваюць праверку дамашняга практыкавання па пытаннях настаўніка.

* Прачытаць сказ, у якім аднародныя члены сказа звязаны паміж сабой толькі інтанацыяй пералічэння.(сказ 3)
* Якія ў ім аднародныя члены сказа – галоўныя ці даданыя? На якое пытанне яны адказваюць?
* Прачытайце сказ, у якім аднароднымі з’яўляюцца выказнікі і яны звязаны злучнікам, перад якім заўсёды ставіцца коска.(сказ 4)
* На якое пытанне адказваюць у гэтым сказе аднародныя члены сказа?
* Чым яны з’яўляюцца?
* Па якой тэме вы выконвалі дамашняе заданне?( па тэме аднародныя члены сказа)
* Праверым заданне на дошцы.(**арфаграфічная хвілінка**)
* На якія правілы былі прапушчаны літары?
* Знайдзіце слова на правіла напісання парных звонкіх і глухіх зычных.
* Як праверым літару ў гэтым слове?( луг – лугі, на лугах)
* Шукаем другія правілы.( не з дзеясловам, напісанне літар т-ц).
* Прыводзім свае прыклады на гэтыя правілы.

А зараз правядзём хвілінку чыстапісання, на якой таксама паўторым адно з правіл беларускай мовы.

1. **Хвілінка чытапісання**

**Паўтарэнне правапісу дз.**

дзе дзі дзя дзю дзё дзь

дзень дзіва дзяўчынка дзюба дзённік лебедзь

1. **Слоўнікая работа**

Знаёмства з новым слоўнікавым словам, у якім сустракаецца напісанне літар **дзь**

ледзьве [л`э дз`в`э] – 7 л., 5 г.

Вызначаем лексічнае значэнне слова , запісваем гукавое адзенне слова , падлічваем колькасць літар і гукаў, складаем вусна сказы з новым словам.

* Адзін сказ с гэтым словам мы запішам крышачку пазней, калі будзем працаваць па тэме ўрока.
1. **Паведамленне тэмы і задач урока**
* Сення мы працягнем вывучаць тэму “Аднародныя члены сказа” і паставім перад сабой наступныя задачы. Дапамажыце мне, калі ласка.

На дошцы :

1. Знаходзіць…
2. Дапаўняць..
3. Ставіць …
4. Праверыць…

Вучні дапаўняюць сказы, вызначаюць задачы ўрока:

1. Знаходзіць у сказах аднародныя члены .
2. Дапаўняць сказ без аднародных членаў аднароднымі членамі сказа.
3. Ставіць правільна пытанні да адгародных членаў; ставіць , дзе патрэбна коскі.
4. Праверыць …свае веды па гэтай тэме.

Настаўнік удакладняе, што ў канцы ўрока вучні выканаюць праверачны тэст.

**6. Этап актуалізацыі раней вывучанага(пытанні са скарбонкі)**

Настаўнік прапаноўвае кожнай групе пытанне са скарбонкі. Вучні абмяркоўваюць і потым адзначаюць на вееры знакаў **+** ці - адказы вучняў.

1. Аднародныя члены сказа адказваюць …(на адно і тое ж пытанне)
2. Аднародныя члены сказа адносяцца да …(аднаго і таго ж слова)
3. Аднароднымі могуць быць…(дзейнікі, выказнікі, даданыя члены сказа)
4. Аднародныя члены сказа вымаўляюцца… (з інтанацыяй пералічэння)
5. Коска заўсёды ставіцца…(перад злучнікам **а** і **але**)
6. Коска не ставіцца …( калі злучнік **і** ўжываецца адзін раз).

Адказы вучняў удакладняюцца прыкладамі.

* Малайцы! Зараз мы можам папрацаваць з падручнікам. **Пр.102**
* Прачытайце сказы. Ці ёсць у іх аднародныя члены ? Перабудуем гэтыя сказы і дапоўнім іх аднароднымі.

Сказы запісваюцца на дошцы і ў сшытках. Знаходзім сказ са слоўнікавым словам **ледзьве**, перакладаем яго на рускую мову.

1. **Фізхвілінка**

Пачынаем дзень спачатку фізкультурнаю зарадкай.

Раз – налева, два – напрва.

Крок наперад, крок назад.

Каб не быць слабым і хмурым,

Не цурайся фізкультуры.

1. **Замацаванее і абагульненне**

**Пр. 103**(напраўлена на ўменне правільнай растаноўкі косак у сказах з аднароднымі членамі)

 **Праца ў трэнажоры**, стар.93, (9-1) па варыянтах (“Тэматычны трэнажор”, А.Г. Казлова, 2008)

1 варыянт – сказы 1 – 5, 2 варыянт – сказы 6 – 10(выбраць правільную літару, закрэсліць лішнія коскі)

1. **Выніковы тэст** (па варыянтах) , стар.12-14, (“Тэматычны кантроль” Л.Ф. Леўкіна, 2012)
2. **Падвядзенне вынікаў занятку. Адзнакі за тэст. Дамашняе заданне (пр.105)**

**Рэфлексія**

- Што вы можаце сказаць пра сваю працу на ўроку?

- Сябе я магу пахваліць за …. Свайго аднакласніка я магу пахваліць за…